Diari Oficial de la Generalitat Valenciana


Sumari del DOGV 6691, del 13-01-2012 (2011/13518)

RESOLUCIÓ de 16 de novembre de 2011, del Servici Territorial d'Energia d'Alacant, de la Conselleria d'Economia, Indústria i Comerç, per la qual s'atorga a Gas Natural Cegas, SA, autorització administrativa per a la construcció de les instal·lacions corresponents al gasoducte de gas natural denominat Conducció de gas natural Guardamar del Segura-Torrevieja-Orihuela-Pilar de la Horadada, en els termes municipals de Benijófar, Rojales i Guardamar del Segura, en la província d'Alacant, s'aprova l'addenda per modificació al projecte d'execució i es declara, en concret, la seua utilitat pública. (Expedient número CBREDE 2010/14/03).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6691

Data del DOGV
:   13-01-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/13187


Data del document
:   16-11-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 16 de novembre de 2011, del Servici Territorial d'Energia d'Alacant, de la Conselleria d'Economia, Indústria i Comerç, per la qual s'atorga a Gas Natural Cegas, SA, autorització administrativa per a la construcció de les instal·lacions corresponents al gasoducte de gas natural denominat Conducció de gas natural Guardamar del Segura-Torrevieja-Orihuela-Pilar de la Horadada, en els termes municipals de Benijófar, Rojales i Guardamar del Segura, en la província d'Alacant, s'aprova l'addenda per modificació al projecte d'execució i es declara, en concret, la seua utilitat pública. (Expedient número CBREDE 2010/14/03). [2011/13640]  
  
Vist l'expedient amb referència CBREDE 2010/14/03 incoat pel Servici Territorial d'Energia d'Alacant, a instància de Gas Natural Cegas, SA, amb domicili a l'efecte de notificacions a València (46627), avinguda Balears, 69, relatiu a la sol·licitud de 28 de juliol de 2010, sobre l'autorització administrativa per a la construcció de les instal·lacions corresponents al gasoducte de gas natural denominat Conducció de gas natural Guardamar del Segura-Torrevieja-Orihuela-Pilar de la Horadada, en els termes municipals de Benijófar, Rojales i Guardamar del Segura, en la província d'Alacant, aprovació del projecte d'execució i declaració, en concret, de la seua utilitat pública.   
  
S'hi adjunta l'exemplar del projecte tècnic d'execució firmat pel tècnic competent.  
Vist que l'empresa peticionària manifesta en la seua sol·licitud que la presentació de l'addenda per modificació al projecte d'execució està motivada per les condicions imposades per l'Ajuntament de Torrevieja, les quals fan inviable l'execució de la instal·lació, per la qual cosa es planteja una modificació del traçat que possibilite complir els compromisos adquirits amb la Generalitat Valenciana per a executar les inversions corresponents a este gasoducte i amb l'Ajuntament de Guardamar del Segura per a desenrotllar el projecte de gasificació del municipi.   
  
Vist que consta com a antecedent la Resolució de 3 d'agost de 2009, del Servici Territorial d'Energia d'Alacant, per la qual es va atorgar autorització administrativa per a la construcció de les instal·lacions corresponents al gasoducte de gas natural denominat Conducció de gas natural en MPB Guardamar del Segura-Torrevieja-Orihuela-Pilar de la Horadada, en els termes municipals de Guardamar del Segura, Torrevieja, Orihuela i Pilar de la Horadada, en la província d'Alacant, es va aprovar el projecte d'execució, addenda I i addenda tècnica, i es va declarar, en concret, la seua utilitat pública. (Expedient número CBREDE 2005/30/03).  
Vist que realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i al que establix el Decret 162/1990, de 15 d'octubre, sobre Impacte Ambiental, modificat pel Decret 32/2006, de 10 de març, per mitjà d'anuncis en el Butlletí Oficial de la Província d'Alacant número 234, de 9 de desembre de 2010, i la seua correcció d'errors número 241, de 20 de desembre de 2010, en el Diari Oficial de la Comunitat Valenciana número 6424, de 24 de desembre de 2010, en els diaris de premsa Información i La Verdad, de 22 de desembre de 2010, i exposada en el tauler d'edictes dels ajuntaments afectats.  
No consta en l'expedient la presentació d'al·legacions a la sol·licitud realitzada.  
Vist que, de conformitat amb la sol·licitud efectuada segons el que establix el Reial Decret 1434/2002, s'ha remés als ajuntaments afectats pel traçat del gasoducte la separata del projecte presentat i s'ha sol·licitat un informe sobre la conformitat o l'oposició a l'autorització sol·licitada i, si és el cas, sobre les condicions tècniques procedents, així com un informe sobre l'adaptació d'estes al planejament urbanístic que siga aplicable, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, i s'ha emés informe en el sentit que a continuació s'indica:   
L'Ajuntament de Guardamar del Segura remet un informe en què manifesta que el traçat proposat no contravé el planejament municipal; no obstant això s'indica l'existència de nombroses infraestructures existents en el subsòl longitudinalment al camí pel qual es planteja el traçat, per la qual cosa estes conduccions hauran de ser previstes en el projecte, així com la seua reposició.  
Vist que una vegada s'ha remés al sol·licitant l'informe de l'Ajuntament de Guardamar del Segura va manifestar la seua acceptació a les condicions indicades en l'informe.  
De l'Ajuntament de Benijófar no consta en l'expedient la remissió de l'informe sol·licitat, a pesar de la reiteració efectuada pel Servici Territorial d'Energia.  
De l'Ajuntament de Rojales no consta en l'expedient la remissió de l'informe sol·licitat, a pesar de la reiteració efectuada pel Servici Territorial d'Energia.  
Vist que, de conformitat amb el que establixen els articles 80 i 98 del Reial Decret 1434/2002, es va remetre la separata del projecte que conté les característiques generals de la instal·lació a la resta de les administracions públiques, organismes i, si és el cas, empreses de servicis públics o d'interés general afectats. D'acord amb la documentació que hi ha en l'expedient, concretament a:  
- Servici Territorial de Medi Ambient. Vies Pecuàries.  
- Jutjat d'Aigües de Guardamar del Segura.  
- Ministeri de Foment. Demarcació de Carreteres de l'Estat. Unitat de Carreteres d'Alacant.  
- Servici Territorial de Carreteres.  
- Comunidad de Riegos de Levante Margen Derecha.  
- Jutjat d'Aigües de Rojales.  
- Jutjat d'Aigües de Benijófar.  
En resposta a la petició de condicions formulada pel Servici Territorial d'Energia d'Alacant, es van presentar els informes corresponents que a continuació i, en síntesi, s'exposen:  
El Servici Territorial de Medi Ambient, Vies Pecuàries ha remés una còpia de l'escrit comunicat a Gas Natural Cegas, SA, relatiu a l'expedient d'ocupació de vies pecuàries (FOAUTVP 36/2010).  
Comunicat l'informe esmentat, Gas Natural Cegas, SA, va manifestar la seua conformitat amb les condicions que conté.  
El Servici Territorial de Carreteres ha remés un informe favorable condicionat.  
Comunicat l'informe esmentat a Gas Natural Cegas, SA, va manifestar la seua conformitat als condicionats que s'hi contenen.  
El Ministeri de Foment. Demarcació de Carreteres de l'Estat. Unitat de Carreteres d'Alacant, s'ha rebut informe favorable respecte a l'afecció a la carretera N-332 a l'altura del PK 71,800, amb les condicions que l'informe conté.   
Comunicat l'informe esmentat a Gas Natural Cegas, SA, va manifestar la seua conformitat amb el contingut d'este.  
El Jutjat d'Aigües de Guardamar del Segura ha remés un escrit en el qual s'informa de l'afecció a la infraestructura de modernització de regs efectuada per la seua CR i la titularitat de la qual té Seiasa Meseta Sur, pertanyent al Ministeri de Medi Ambient i Medi Rural i Marí.  
  
Comunicat l'informe esmentat a Gas Natural Cegas, SA, va manifestar que després de dirigir-se a SEISA, s'ha acceptat la variant proposada per esta, que implica el trasllat de la canonada entre els vèrtexs V-237 i V-297 al marge esquerre del camí.  
El Jutjat d'Aigües de Benijófar ha remés un informe sobre les condicions que cal tindre en compte en l'execució del projecte.  
Comunicat l'informe esmentat a Gas Natural Cegas, SA, va manifestar la seua conformitat amb el seu contingut.  
El Jutjat Privatiu d'Aigües de Rojales ha remés un informe en què s'indica que no s'afecta o ocupa directament cap aqüeducte que pertany o depén d'eixe jutjat, però sí afecta indirectament l'aqüeducte de reg Hila Noria i no permet l'ocupació de la braça.   
  
Comunicat l'informe esmentat a Gas Natural Cegas, SA, va manifestar que després d'haver mantingut conversacions amb el Jutjat esmentat es realitzarà el reconeixement del traçat in situ i se sol·licitaran els permisos i les autoritzacions necessàries per a l'execució del projecte, de conformitat amb el seu contingut.  
Vist que remesa a l'Àrea d'Avaluació Ambiental de la Conselleria de Medi Ambient, Aigua, Urbanisme i Habitatge la documentació preceptiva a fi de formular la Declaració d'Impacte Ambiental corresponent, consta en l'expedient la Resolució de 20 de setembre de 2011, de la Direcció General d'Avaluació Ambiental i Territorial, per mitjà de la qual es resol estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'Addenda per modificació al projecte de conducció de gas natural Guardamar del Segura-Torrevieja-Orihuela-Pilar de la Horadada, en els termes municipals de Benijófar, Rojales i Guardamar del Segura, en la província d'Alacant, sempre que este es desenrotlle d'acord amb la documentació presentada, així com amb les mesures minimitzadores i correctores establides en l'estudi d'impacte ambiental presentat i les condicions que en la part resolutiva de la present autorització s'exposaran.  
  
Vist que Gas Natural Cegas, SA, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
  
Vist que, d'acord amb la sol·licitud i la documentació presentada, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenrotllament industrial, la diversificació energètica i la millora en el subministrament per a eixa zona geogràfica.   
Vist que el projecte tècnic d'execució presenta un traçat plenament concretat, té entre la seua documentació els plànols pertinents a l'escala adequada, estan prou detallats i contenen una relació concreta i individualitzada dels béns i drets afectats.  
  
Atés que el projecte tècnic d'execució té una definició i una concreció de les característiques tècniques i de traçat que garantixen la major seguretat i la millor funcionalitat del gasoducte, i que estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-los adequadament.  
  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.   
  
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.   
  
Atés que la instal·lació sol·licitada per Gas Natural Cegas, SA, es troba en el projecte de gasificació denominat Guardamar del Segura - Pilar de la Horadada, al qual ha sigut concedida la subvenció prevista en el marc de l'Orde de 9 d'abril de 2008, de la Conselleria d'Infraestructures i Transport, sobre selecció de projectes de gasificació prioritaris a la Comunitat Valenciana.  
Atés al Servici Territorial d'Energia d'Alacant competent per a la resolució del present expedient, d'acord amb el que disposa el Decret 97/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Economia, Indústria i Comerç.  
Este Servici Territorial d'Energia resol:  
I. Atorgar autorització administrativa a l'empresa Gas Natural Cegas, SA, per a la construcció de les instal·lacions corresponents al gasoducte de gas natural denominat Conducció de gas natural Guardamar del Segura - Torrevieja - Orihuela - Pilar de la Horadada, als termes municipals de Benijófar, Rojales i Guardamar del Segura, a la província d'Alacant.  
  
La present autorització quedarà sotmesa a les condicions que consten a continuació:  
Primera. El titular de la instal·lació constituirà en el termini d'un mes una garantia per valor de 39.989.80 euros, import del dos per cent del pressupost de les instal·lacions afectades que consten en la present resolució, per a garantir el compliment de les seues obligacions, d'acord amb l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. Esta fiança es constituirà en la Direcció Territorial d'Alacant de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia, Hisenda i Ocupació, per les quals es regula el procediment de constitució i devolució de fiances. La fiança serà tornada al titular de la present autorització, amb la sol·licitud prèvia, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització.  
Segona. Gas Natural Cegas, SA, complirà estrictament les obligacions que s'indiquen en l'article 74 de la Llei 34/1998, de 7 d'octubre, del Sector d'Hidrocarburs, modificada per la Llei 12/2007, de 2 de juliol. En especial, estarà obligada a ampliar les instal·lacions de distribució i a facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
  
Tercera. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.  
Quarta. La present autorització en cap cas es concedirà amb drets exclusius d'ús, com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
  
Quinta. La present autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la legislació sectorial corresponent o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, modificat per l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
Sexta. La present autorització s'atorga sense perjuí de tercers i deixant fora de perill els drets particulars.  
Sèptima. Serà causa de revocació de la present autorització:  
- L'incompliment de la constitució del depòsit de garantia en la forma i el termini assenyalat en les presents condicions  
- L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Octava. Condicions mediambientals recollides en la Declaració d'Impacte Ambiental de 20 de setembre de 2011:  
1. La realització d'este gasoducte requerirà de l'autorització prèvia per part de l'òrgan substantiu del gasoducte ramal a Benijófar del qual partix.  
2. S'obtindrà, prèviament a l'execució de l'obra, amb suficient antelació, l'informe favorable definitiu de la Conselleria de Cultura (Direcció General de Patrimoni Cultural) establit en l'article 11 de la Llei del Patrimoni Cultural Valencià, i s'hauran de dur a terme les mesures que s'hi indiquen. Es compliran les mesures establides en l'Estudi d'Impacte Ambiental relatiu al patrimoni cultural, de 8 de març de 2011, sempre que no siguen contradictòries amb el que establix l'informe de la Conselleria de Cultura abans esmentat.  
3. La zona o pista de treball del gasoducte es limitarà en amplària a l'estrictament necessari, en especial quan discórrega en carreteres o carrers en zones urbanes o urbanitzables. La zona o pista de treball per al traçat del gasoducte que discorre en el camí des de la població de Rojales a Guardamar (ambdós incloses), es limitarà a l'ample del camí sense afectar-ne zones externes, i s'haurà de dur a terme una vigilància per part del promotor d'esta condició.  
4. S'obtindrà l'autorització de l'organisme de conca corresponent en aquelles actuacions que ho requerisquen i es respectaran les condicions imposades en l'autorització d'este (encreuament de llit de riu o drenatge si fóra necessari, prova hidràulica si és el cas, etc.)  
5. Es tindran els permisos pertinents per a la captació de l'aigua utilitzada en la prova hidràulica de les canonades. S'implantaran mesures per a evitar l'absorció de fauna per la força de succió de les bombes d'aigua. En el cas d'usar algun producte químic en l'esmentada prova, es farà una bassa de decantació de manera que els sobrants tinguen les característiques adequades per al seu abocament a llit públic. Els productes químics sobrants es derivaran a un gestor autoritzat. L'abocament d'aigua tindrà igualment els permisos pertinents.  
  
6. S'haurà d'obtindre, prèviament a l'execució de l'obra amb suficient antelació, l'autorització d'ocupació temporal, d'acord amb l'article 14 de la Llei 3/1995 de Vies Pecuàries i a la Instrucció de la Direcció General, de 9 de juliol de 2008, sobre procediments administratius per a les ocupacions i autoritzacions en vies pecuàries, d'acord amb el que s'ha indicat en l'informe, de 23 de novembre de 2010, de l'enginyer forestal del Servici Territorial de Medi Ambient a Alacant d'esta conselleria.   
7. Les reparacions i la posada al punt de la maquinària es realitzaran en tallers degudament autoritzats.  
Es procedirà al reg de la pista de treball amb la freqüència suficient en aquelles zones en què per la climatologia o altres circumstàncies es preveja generar un excés de pols, en especial en aquelles zones pròximes als habitatges. Els camions que discórreguen amb material que puga generar pols hauran d'anar coberts amb una lona.   
En el desenrotllament de les obres es respectaran els preceptes que conté la Llei 7/2002, de 3 de desembre, de la Generalitat Valenciana, contra la contaminació acústica i les ordenances municipals dictades respecte d'això.  
S'extremaran totes les mesures per a evitar molèsties en les zones urbanes residencials.  
8. Els materials procedents de l'excavació que no es reutilitzen en l'obra es portaran a un abocador legalitzat i, en el cas que el material extret de la rasa no fóra de qualitat adequada, els materials per a emplenar-la s'obtindran de pedreres legalitzades.  
En cap cas s'abandonaran residus de cap tipus, provinents de les obres i, a més, es deixaran els passos dels barrancs o drenatges lliures de qualssevol restes provinents de l'excavació o del desbrossament de la vegetació, de manera que no es produïsquen frens al lliure discórrer de les aigües.   
9. En el cas que per a platges d'abassegament, depòsit de materials i parc de maquinària es necessiten terrenys fora de la pista de treball, s'ubicaran en parcel'les que no tinguen vegetació o en les quals l'afecció a la vegetació siga mínima amb la supervisió dels servicis tècnics de la Direcció Territorial d'Alacant d'esta Conselleria, i una vegada finalitzades les obres dels terrenys s'hauran de restaurar. De la mateixa manera, en la seua ubicació s'evitarà l'afecció al domini públic hidràulic i s'evitarà, a més, en la mesura que es puga les zones amb risc d'inundació.  
10. Es complirà el que establix el Decret 7/2004, de 23 de gener, pel qual s'aprova el plec general de normes de seguretat en prevenció d'incendis forestals, en relació amb les obres en la proximitat de zones naturals. S'efectuaran, cas de ser necessari, les correccions o mesures, que pels servicis tècnics de la Direcció Territorial d'Alacant d'esta Conselleria s'estimen necessaris.  
11. Es complirà, d'acord amb el que establix l'informe del Servici de Paisatge, de 25 de juliol de 2011, les mesures d'integració paisatgística de l'estudi d'integració paisatgística.  
12. El promotor es posarà en contacte amb els tècnics del Servici de Biodiversitat a Alacant abans de començar les obres, a fi d'assessorar-se respecte a les actuacions que cal fer per a minimitzar l'impacte que les obres pogueren tindre en l'oreneta de ribera (Riparia riparia). Per a evitar, si fóra necessària, la colonització de talussos que puguen generar-se per l'obra per part d'esta espècie.   
13. S'efectuarà una correcta gestió dels residus -d'acord amb la Llei 10/2000, de Residus de la Comunitat Valenciana- generats en l'obra i els terrenys hauran de quedar, a l'acabament, expedits de qualssevol restes procedents d'esta.  
14. El programa de vigilància ambiental s'ampliarà a les condicions establides en la present declaració. Es modificarà el programa presentat separant clarament les mesures correctores del mateix programa de vigilància ambiental. La duració del programa de vigilància ambiental serà com a màxim d'1 any després de finalitzades les obres.  
  
S'eliminarà la referència que es fa en el programa al fet que una vegada transcorreguts els tres anys es proposarà, si és el cas, el programa de vigilància que cal complir en els anys successius, per a la seua aprovació per part de la Direcció General de Gestió del Medi Natural de la Conselleria de Medi Ambient.   
La remissió dels informes als quals es fa referència en el programa serà als organismes autonòmics competents i no als estatals com s'indica.  
S'inclourà en el programa de vigilància ambiental per a la fase d'execució, d'acord amb l'informe de la CHS, la inspecció dels llits situats en l'àmbit d'actuació, així com d'aquells trams situats dins de l'àrea d'influència de les obres susceptibles de rebre abocaments per la seua accessibilitat, a conseqüència de l'actuació prevista.  
II. Aprovar el projecte-addenda d'execució del denominat gasoducte Conducció de gas natural Guardamar del Segura-Torrevieja-Orihuela-Pilar de la Horadada, als termes municipals de Benijófar, Rojales i Guardamar del Segura, a la província d'Alacant, firmat pel tècnic competent, les característiques principals del qual s'indiquen a continuació i sotmetre'ls a les condicions que igualment s'esmenten:  
  
- Tipus de gas: gas natural.  
- Punt de connexió: al terme municipal de Benijófar, al sud del nucli urbà, entre els vèrtexs V-37 i V-38 del ramal a Benijófar, en una zona de nou desenrotllament urbanístic.  
- Traçat: des del punt de connexió abans esmentat, la conducció discorre cap a l'est, creua la carretera a Torrevieja CV-905, i discorre pels vials de nova execució en els sectors urbanístics S-2, S-3 i S-4. La canalització abandona el terme de Benijófar per a introduir-se en la zona sud de Rojales, continua pel carrer Mulhacén fins a la confluència d'este amb el carrer Jade. En una zona enjardinada d'este carrer s'ha previst la instal·lació d'un armari de regulació i mesurament que serà l'inici de les futures xarxes de distribució al nucli urbà de Rojales. Una vegada finalitzat el traçat pel nucli urbà de Rojales, la conducció continua sota la zona asfaltada del camí municipal que unix les localitats de Rojales i Guardamar del Segura, i que coincidix amb la carrerada de l'Estany. A continuació es realitza l'encreuament amb la carretera N-332, fins al carrer dels Modistes i en una zona d'aparcament s'instal·larà l'armari de regulació i mesurament que serà l'inici de les xarxes de subministrament domèstic i comercial al nucli urbà de Guardamar del Segura.  
  
- Canonada: des del punt de connexió, amb una pressió màxima de servici de 10 bar en tot el traçat, es realitza amb material de polietilé PE-100, SDR-11, amb diàmetre nominal de 200 mm i grossària 18,18 mm, amb una longitud de 1.143 m, al terme municipal de Benijófar; 4.971 m, al terme municipal de Rojales, i 3.242 m al terme municipal de Guardamar del Segura.  
- Longitud total: 9.356 metres.  
- Instal·lacions auxiliars: armari de regulació i mesurament APA-10/YBZ-0069, amb un cabal nominal de 1.000 m³, al terme municipal de Rojales; armari de regulació i mesurament APA-10/EBZ-5111, amb un cabal nominal de 2.500 m³, al terme municipal de Guardamar del Segura, i vàlvula de seccionament, al terme municipal de Benijófar.  
  
Sistema de comunicació i telecontrol, a través d'un cable de telecomunicacions dielèctric de fibres òptiques, instal·lat en conducte de polietilé.   
Les instal·lacions elèctriques seran les necessàries en cada moment per al funcionament correcte del sistema i compliment de la legislació específica d'aplicació.  
- Pressupost: 1.999.490,00 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i s'autoritzen i es referiran als elements compresos en l'àmbit d'aplicació del Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat pel Reial Decret 919/2006, de 28 de juliol. Estes instal·lacions estaran previstes per a respondre als avanços tecnològics en el camp del gas i aconseguir abastaments flexibles i segurs.  
2. El titular de l'esmentada instal·lació informarà de l'acabament de les obres i dels assajos i de les proves a este Servici Territorial d'Energia d'Alacant, i presentarà l'oportú certificat final d'obra, subscrit per tècnic competent, a l'efecte de reconeixement definitiu i alçament de l'acta de posada en marxa de les instal·lacions.  
3. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar-ne les inspeccions, si ho considera convenient.  
4. L'administració deixarà sense efecte la present resolució en qualsevol moment en el cas que observe l'incompliment de les condicions que s'hi imposen. En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5. El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se'ls van notificar oportunament i van ser acceptades.  
6. El termini d'execució de les obres serà de dotze mesos a partir de l'ocupació real de les finques afectades. No obstant això, abans de l'acabament del termini esmentat, Gas Natural Cegas, SA, podrà sol·licitar-ne una ampliació per mitjà de sol·licitud motivada davant d'este Servici Territorial d'Energia.   
III. Declarar, en concret, la utilitat pública del gasoducte autoritzat en el punt primer de la present resolució, la qual cosa porta implícita la necessitat d'ocupació dels béns i drets afectats i n'implica la urgent ocupació als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111 i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.   
IV. Publicar i notificar la present resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. Es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'haguera pogut fer.  
  
La present resolució no és definitiva en via administrativa i en contra podrà interposar-se recurs d'alçada davant de la Direcció General d'Energia (carrer Colom, 1, 4a planta, 46639, València), en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
  
Alacant, 16 de novembre de 2011.- El cap del Servici Territorial d'Energia: Rafael Muñoz Gómez.  
  
  
  
  
RELACIÓ CONCRETA I INDIVIDUALITZADA DE BÉNS I DRETS AFECTATS DEL PROJECTE  
Addenda per modificació al projecte de conducció de gas natural Guardamar-Torrevieja-Orihuela-Pilar de la Horadada  
  
 Finca núm. Titular i domicili Afeccions Cadastre Naturalesa  
 Serv. ml Serv. m² OT m² Pol. Parc.  
  
Localitat: Benijófar (Alacant)  
  
AL-BJ-6 Ajuntament de Benijófar. C/ Juan Ramón Jiménez, 8. 03484 37 3 9021 camí  
 Benijófar (Alacant)  
AL-BJ-7 Hereus de José Valero Cases. C/ San Jaime, 47. 03346 27 456 538 3 96 cítrics de regadiu  
 Benijófar (Alacant)  
AL-BJ-8 Ajuntament de Benijófar. C/ Juan Ramón Jiménez, 8. 03052 2 6 20 3 9027 camí  
 Benijófar (Alacant)  
AL-BJ-9 José Valero Montoya. C/ San Jaime, 27-Pl. 1. 03507 21 077 209 3 97 cítrics de regadiu  
 Benijófar (Alacant)  
AL-BJ-11 Ajuntament de Benijófar. C/ Juan Ramón Jiménez, 8. 03365 4 12 40 3 9016 camí  
 Benijófar (Alacant)  
AL-BJ-12 José María Jiménez Valero. C/ del Sol, 21. 03809 Benijófar (Alacant) 77 105 740 3 102 pastures  
AL-BJ-18 Ajuntament de Benijófar. C/ Juan Ramón Jiménez, 8. 03980 55 165 1.341 - - carrer Enrique   
 Benijófar (Alacant) Tierno Galván  
AL-BJ-19 Generalitat Valenciana. Conselleria d'Infraestructures i Transport- 9 27 - - carretera CV-  
 Servici Territorial de Carreteres. Av. d'Aguilera, 1-7ª. 03447 Alacant 905  
AL-BJ-20 Ramón Pacheco Vives. C/ Bajamar-Rocío del Mar, 57. 70700 029 717 1.658 2 53 cítrics de regadiu  
 Torrevieja (Alacant)  
AL-BJ-21 Ajuntament de Benijófar. C/ Juan Ramón Jiménez, 8. 18869 211 2 9003 camí  
 Benijófar (Alacant)  
AL-BJ-35 Ajuntament de Benijófar. C/ Juan Ramón Jiménez, 8. 81315 629 1.968 1.968 - - vials  
 Benijófar (Alacant)  
  
Localitat: Rojales (Alacant)  
  
AL-RO-8 Ajuntament de Rojales. C/ Malecón de la Encantá, s/n. 03261 1.009 3.027 3.027 3 9004 camí  
 Rojales (Alacant)  
AL-RO-29 Ajuntament de Rojales. C/ Malecón de la Encantá, s/n. 03369 3.949 11.847 11.847 - - vials  
 Rojales (Alacant)  
AL-RO-30 Ajuntament de Rojales. C/ Malecón de la Encantá, s/n. 03957 13 39 130 91873 01 urbà  
 Rojales (Alacant)  
  
Localitat: Guardamar del Segura (Alacant)  
  
AL-GS-3 Ajuntament de Guardamar del Segura. Pl. de la Constitució, 5 3.121 9.363 9.363 8 9006 carrerada de l'Estany  
 03882 Guardamar del Segura (Alacant). Generalitat Valenciana. Conselleria   
 de Medi Ambient, Aigua, Urbanisme i Habitatge-Secció Forestal Vies   
 Pecuàries. C/ Churruca, 29. 03893 Alacant  
AL-GS-82 Ministeri de Foment. Unitat de Carreteres d'Alacant. Pl. 05 973 997 8 9059 camí  
 Muntanyeta, 5. 03342 Alacant  
AL-GS-84 Ministeri de Foment. Unitat de Carreteres d'Alacant. Pl. 15 45 4 9008 carretera N-332  
 Muntanyeta, 5. 03349 Alacant  
AL-GS-85 Ajuntament de Guardamar del Segura. Pl. de la Constitució, 5 92 009 298 - - carrer dels   
 03292 Guardamar del Segura (Alacant) Modistes  
  
  
  
INSTAL·LACIONS AUXILIARS  
  
Finca núm. Titular i domicili Afeccions Cadastre Naturalesa  
 Serv. ml Serv. m² OT m² Exp. m² Pol. Parc.  
  
Localitat: Rojales (Alacant)  
  
AL-RO-30 PO Ajuntament de Rojales. C/ Malecón de la Encantá, s/n. 18 91968 01 urbà  
 03558 Rojales (Alacant)  
  
Localitat: Guardamar del Segura (Alacant)  
  
AL-GS-85 PO Ajuntament de Guardamar del Segura. Pl. de la 18 - - carrer dels   
 Constitución, 5. 03839 Guardamar del Segura (Alacant) Modistes  
  
  
Abreviatures utilitzades: PO=Posició.  
\* \* \* \* \* \* \* \*  
RELACIÓN CONCRETA E INDIVIDUALIZADA DE BIENES Y DERECHOS AFECTADOS DEL PROYECTO:  
Addenda por modificación al proyecto conducción de gas natural Guardamar-Torrevieja-Orihuela-Pilar de la Horadada  
  
Finca nº Titular y domicilio Afecciones Catastro Naturaleza  
 Serv. m.l. Serv. m² O.T. m² Políg. Parc.  
  
Localidad: Benijófar (Alicante)  
  
AL-BJ-6 Ayuntamiento de Benijófar. c/ Juan Ramón Jiménez, 8. 03616 37 3 9021 camino  
 Benijófar (Alicante)  
AL-BJ-7 Hros. de José Valero Cases. c/ San Jaime, 47. 03832 54 982 476 3 96 agrios regadío  
 Benijófar (Alicante)  
AL-BJ-8 Ayuntamiento de Benijófar. c/ Juan Ramón Jiménez, 8. 03560 2 6 20 3 9027 camino  
 Benijófar (Alicante)  
AL-BJ-9 José Valero Montoya. c/ San Jaime, 27-Pl. 1. 03854 24 395 238 3 97 agrios regadío  
 Benijófar (Alicante)  
AL-BJ-11 Ayuntamiento de Benijófar. c/ Juan Ramón Jiménez, 8. 03192 4 12 40 3 9016 camino  
 Benijófar (Alicante)  
AL-BJ-12 José María Jiménez Valero. c/ del Sol, 21. 03462 Benijófar (Alicante) 17 154 302 3 102 pastos  
AL-BJ-18 Ayuntamiento de Benijófar. c/ Juan Ramón Jiménez, 8. 03522 55 165 1.341 - - calle Enrique   
 Benijófar (Alicante) Tierno Galván  
AL-BJ-19 Generalitat Valenciana.- Consellería de Infraestructuras y Transporte- 9 27 - - carretera CV-  
 Servicio Territorial de Carreteras. Avda. Aguilera, 1-7ª. 03389 Alicante 905  
AL-BJ-20 Ramón Pacheco Vives. c/ Bajamar-Rocío del Mar, 57. 00937 864 717 1.658 2 53 agrios regadío  
 Torrevieja (Alicante)  
AL-BJ-21 Ayuntamiento de Benijófar. c/ Juan Ramón Jiménez, 8. 81282 909 2 9003 camino  
 Benijófar (Alicante)  
AL-BJ-35 Ayuntamiento de Benijófar. c/ Juan Ramón Jiménez, 8. 03414 332 1.968 1.968 - - viales  
 Benijófar (Alicante)  
  
Localidad: Rojales (Alicante)  
  
AL-RO-8 Ayuntamiento de Rojales. c/ Malecón de la Encantá, s/n. 03748 1.009 3.027 3.027 3 9004 camino  
 Rojales (Alicante)  
AL-RO-29 Ayuntamiento de Rojales. c/ Malecón de la Encantá, s/n. 03195 3.949 11.847 11.847 - - viales  
 Rojales (Alicante)  
AL-RO-30 Ayuntamiento de Rojales. c/ Malecón de la Encantá, s/n. 03132 13 39 130 91786 01 urbano  
 Rojales (Alicante)  
  
Localidad: Guardamar del Segura (Alicante)  
  
AL-GS-3 Ayuntamiento de Guardamar del Segura. Pza. de la Constitución,5 3.121 9.363 9.363 8 9006 colada del Estaño  
 03005 Guardamar del Segura (Alicante). Generalitat Valenciana.- Consellería   
 de Medio Ambiente, Agua, Urbanismo y Vividienda-Sección Forestal Vías   
 Pecuarias. c/ Churruca, 29. 03740 Alicante  
AL-GS-82 Ministerio de Fomento.- Unidad de Carreteras de Alicante. Pza. 27 599 024 8 9059 camino  
 Motañeta, 5. 03094 Alicante  
AL-GS-84 Ministerio de Fomento.- Unidad de Carreteras de Alicante. Pza. 15 45 4 9008 carretera N-332  
 Motañeta, 5. 03995 Alicante  
AL-GS-85 Ayuntamiento de Guardamar del Segura. Pza. de la Constitución,5 52 227 624 - - carrer dels   
 03064 Guardamar del Segura (Alicante) Modistes  
  
  
  
INSTALACIONES AUXILIARES  
  
Finca nº Titular y domicilio Afecciones Catastro Naturaleza  
 Serv. m.l. Serv. m² O.T. m² Exp. m² Polig. Parc.  
  
Localidad: Rojales (Alicante)  
  
AL-RO-30 PO Ayuntamiento de Rojales. c/ Malecón de la Encantá, s/n. 18 91821 01 urbano  
 03490 Rojales (Alicante)  
  
Localidad: Guardamar del Segura (Alicante)  
  
AL-GS-85 PO Ayuntamiento de Guardamar del Segura. Pza. de la 18 - - carrer dels   
 Constitución, 5. 03952 Guardamar del Segura (Alicante) Modistes  
  
  
Abreviaturas utilizadas :PO=Posición.